b"\n_START_ARTICLE_\nGaroinada\n_START_PARAGRAPH_\nLa Garoinada \xc3\xa9s una campanya gastron\xc3\xb2mica que t\xc3\xa9 com a principal producte les garoines. Se celebra entre el gener i el mar\xc3\xa7 de cada any. Va n\xc3\xa9ixer el febrer del 1992 arran d'una idea del regidor de Turisme de Palafrugell, Quim Turr\xc3\xb3. Es considera que va ser la primera campanya gastron\xc3\xb2mica de les comarques gironines i una de les primeres de Catalunya. A la primera edici\xc3\xb3 es va dur a terme una garoinada popular a la pla\xc3\xa7a de Llafranc, on es van consumir 10.000 garoines. Aquest format va rebre algunes cr\xc3\xadtiques per la \xc2\xabsobreexplotaci\xc3\xb3\xc2\xbb dels eri\xc3\xa7ons. Actualment est\xc3\xa0 organitzada per l'Institut de Promoci\xc3\xb3 Econ\xc3\xb2mica de Palafrugell i compta amb la participaci\xc3\xb3 de diversos hotels i restaurants del municipi."